piegādes līguma Nr. SKUS 207/18

2.pielikums

**GLABĀJUMA LĪGUMS**

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģ.Nr.40003457109, kuru saskaņā ar statūtiem, pārstāv valdes priekšsēdētāja Ilze Kreicberga un valdes locekles Arta Biruma un Elita Buša (turpmāk – Glabātājs) no vienas puses, un

**UAB “Ilsanta” filiāle**, reģistrācijas Nr.40003621476, Andra Eglīša personā, kurš rīkojas uz pilnvarojuma pamata (turpmāk Glabājuma devējs), no otras puses, kopā saukti - Puses,

ņemot vērā, ka Glabātājs sniedz neatliekamo medicīnisko palīdzību un vienreizlietojamo medicīnas preču piegādes ātrums ir būtisks pacienta dzīvības un veselības aizsardzībai, lai nodrošinātu Glabātāja darbības specifikai atbilstošu un operatīvu vienreizlietojamo medicīnas preču piegādes ātrumu, kā arī ievērojot Publiskas personas finanšu līdzekļu un mantas izšķērdēšanas novēršanas likuma prasības, noslēdz šādu glabājuma līgumu (turpmāk – Glabājuma līgums):

1. **Līguma priekšmets**
	1. Glabājuma devējs nodod, bet Glabātājs pieņem uzglabāšanā, Glabājuma ņēmējam piederošās medicīnas preces (turpmāk – medicīnas preces), kuru sortiments un apjoms ir uzskaitīts Glabājuma līguma 1.pielikumā.
	2. Glabājuma devējs garantē, ka medicīnas preces ir viņa īpašums, ka tās nav ieķīlātas, ka tās nav aizliegts lietot tehniskā stāvokļa dēļ (t.sk. tām nav beidzies derīguma termiņš) un tās nav apgrūtinātas ar citām saistībām.
2. **Līguma termiņš**
	1. Glabājuma līgums stājas spēkā no tā abpusējas parakstīšanas dienas un ir spēkā visu piegādes līguma Nr. SKUS 207/18 darbības laiku.
	2. Puses var savstarpēji vienojoties izbeigt Glabājuma līgumu pirms 2.1.punktā noteiktā termiņa vai pagarināt tā termiņu. Šāda vienošanās slēdzama rakstveidā.
3. **Pušu tiesības un pienākumi**
	1. Glabātājam ir pienākums:
		1. pieņemt glabāšanā medicīnas preces saskaņā ar šī līguma noteikumiem;
		2. Glabājuma devējam nodrošināt iespēju pēc iepriekšējas saskaņošanas pārbaudīt Glabāšanā nodotās medicīnas preces no Glabātāja puses atbildīgās personas pavadībā.
	2. Glabājuma devējam ir tiesības:
		1. ar Pasūtītāju vienojoties par konkrētu laiku, netraucēti piekļūt Glabājuma vietai no Glabātāja puses atbildīgās personas klātbūtnē;
		2. piedaloties Glabātāja pārstāvim, vienu reizi 12 (divpadsmit) mēnešos veikt glabāšanā nodoto medicīnas preču inventarizāciju. Par inventarizācijas rezultātiem tiek sastādīts abpusēji parakstīts inventarizācijas akts. Gadījumā, ja Glabājuma devējs pēc medicīnas preču izsniegšanas no glabāšanas noliktavas nav papildinājis glabāšanā nodoto preču apjomu, tad novirzes no 1.pielikumā norādītā medicīnas preču apjoma netiek uzskatītas kā iztrūkums.
	3. Glabājuma devējam ir pienākums:
		1. noformēt piegādes dokumentus atbilstoši Glabājuma līguma prasībām;
		2. beidzoties Glabājuma termiņam vai izbeidzot šo līgumu pirms termiņa, pieņemt glabāšanā nodotās medicīnas preces no Glabātāja 2 (divu) daba dienu laikā.
4. **Medicīnas preču pieņemšana - nodošana**
	1. Medicīnas preces pirmreizēji tiek nodotas glabāšanā ar abpusēji parakstītu pieņemšanas nodošanas aktu.
	2. Glabājuma devējs pilnvaro Glabātāju Glabājuma devēja vārdā izsniegt medicīnas preces no glabāšanas noliktavas VSIA „Paula Stradiņa klīniskā universitātes slimnīca”, pamatojoties uz VSIA „Paula Stradiņa klīniskā universitātes slimnīca” preču pasūtījumu un Glabājuma devēja izrakstītu preču pavadzīmi – rēķinu, kurā norādīts pasūtījuma un līguma numurs, un kuru Glabājuma devējs nosūta uz Glabātāja e-pastu: andrejs.kanapuhins@stradini.lv.
	3. Glabājuma devējs, pēc Glabājuma ņēmēja pieprasījuma, 3 (trīs) reizes mēnesī papildina glabāšanā nodoto medicīnas preču apjomu, tādā apmērā, kādā preces izsniegtas no glabāšanas noliktavas. Medicīnas preču piegāde tiek veikta, kopā ar piegādātajām medicīnas precēm iesniedzot transporta pavadzīmi, kurā norādīts pasūtījuma numurs, ar kuru iepriekšēja preču partija izsniegta no glabāšanas noliktavas.
	4. Beidzoties glabājuma termiņam vai gadījumos, kad Glabājuma līgums tiek izbeigts pirms termiņa, Glabājuma devējs 2 (divu) darba dienu laikā pieņem glabāšanā nodotās medicīnas preces no Glabātāja ar abpusēji parakstītu pieņemšanas – nodošanas aktu.
5. **Pušu atbildība**
	1. Puse atbild otrai Pusei par visiem zaudējumiem, ko tā ir nodarījusi otrai Pusei ar Līguma neizpildi vai nepienācīgu izpildi.
	2. Puse tiek atbrīvota no atbildības par šī līguma neizpildi vai nepienācīgu izpildi, ja šāda neizpilde vai nepienācīga izpilde iestājusies nepārvaramas varas dēļ. Ar nepārvaramu varu saprot apstākļus, kuru iestāšanos Puses neparedzēja un nevarēja paredzēt Līguma noslēgšanas brīdī, un kas nepakļaujas Pušu saprātīgai kontrolei. Pie šādiem apstākļiem pieskaitāmi ugunsgrēki, dabas stihijas, karadarbība, valsts varas un pārvaldes institūciju darbība u.c.
	3. Glabātājs atbild par glabāšanā pieņemto medicīnas preču zaudējumu, iztrūkumu un bojājumu, ja nevar pierādīt, ka zaudējumi, iztrūkumi vai bojājumi radušies nepārvaramas varas dēļ vai medicīnas preču īpašību dēļ.
6. **Noslēguma noteikumi**
	1. Puses var grozīt un papildināt Glabājuma līgumu, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Glabājuma līguma sastāvdaļa.
	2. Par Līguma izpildi atbildīgās personas:
		1. no Glabātāja puses: Aļona Grāve, tālrunis 6706 9479, e-pasts: alona.grave@stradini.lv ;
		2. no Glabājuma devēja puses: Zane Berkolde, tālrunis 29493684, e-pasts zane@ilsanta.lv.
	3. Par Glabājuma līguma izpildi atbildīgās personas ir pilnvarotas parakstīt un apstiprināt medicīnas preču pieņemšanas – nodošanas aktus, transporta pavadzīmes, preču pavadzīmes – rēķinus.
	4. Visus strīdus un domstarpības, kas Pusēm rodas saistībā ar šī līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina nodot to izskatīšanai Latvijas Republikas tiesā saskaņā ar Latvijas Republikas normatīvajiem aktiem.
	5. Ja mainās Puses juridiskais status vai rekvizīti, tad Puse par to nekavējoties ziņo otrai Pusei.
	6. Līgums ir sastādīts un parakstīts 2 (divos) eksemplāros, katrs uz 4 (četrām) lapām, un abiem līguma eksemplāriem ir vienāds juridiskais spēks. Viens eksemplārs glabājas pie Glabātāja, bet otrs – pie Glabājuma devēja. Līgumam pievienots pielikumi:
		1. 1.pielikums – glabāšanā nododamo Preču saraksts
7. **Pušu paraksti un rekvizīti**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Biruma\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša  | **Piegādātājs:****UAB “Ilsanta” filiāle**Reģ. Nr. 40003621476Blīdenes iela 1a-7, Rīga, LV - 1058Banka: DNB banka Kods: RIKOLV2XKonta Nr.LV51RIKO0002013243596\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Eglītis |

Glabājuma līguma Nr. SKUS 207/18

 1.pielikums

**Glabāšanā nododamo Preču saraksts**

|  |  |  |
| --- | --- | --- |
| Nr.p.k. | Preces veids | Glabāšanā nododamais skaits |
| 1. | Vārstules bioprotēze – 23mm | 2 gab |
| 2. | Vārstules bioprotēze – 25mm | 2 gab |
| 3. | Vārstules bioprotēze – 25mm | 2 gab |